DEMCO จัดงบ 3.6 ลบ. ลงทุน “สะบ้าย้อย กรีน” ลุยยื่นโรงไฟฟ้าชุมชนนำร่อง
DEMCO จัดงบ 3.6 ลบ. ลงทุน “สะบ้าย้อย กรีน” ลุยยื่นโรงไฟฟ้าชุมชนนำร่อง
DEMCO จัดงบ 3.6 ลบ. ลงทุน “สะบ้าย้อย กรีน” ลุยยื่นโรงไฟฟ้าชุมชนนำร่อง
9 เม.ย. 2564

นายไพฑูรย์ กำชัย กรรมการผู้จัดการ บริษัท เด็มโก้ จำกัด (มหาชน) หรือ DEMCO เปิดเผยว่า ที่ประชุมคณะกรรมการบริษัทฯได้มีมติอนุมัติให้บริษัท เด็มโก้ เอ็นเนอร์จี แอนด์ ยูทิลิตี้ จำกัด ซึ่งเป็นบริษัทย่อยที่บริษัทถือหุ้น 100% เข้าถือหุ้นในบริษัท สะบ้าย้อย กรีน จำกัด เพื่อประกอบธุรกิจการผลิตและจำหน่ายไฟฟ้า โดยมีทุนจดทะเบียน 6,000,000 บาท จำนวนหุ้น 600,000 หุ้น มูลค่าที่ตราไว้หุ้นละ 10 บาท ตามมูลค่าที่ตราไว้ คิดเป็นมูลค่าเงินลงทุน 3,600,000 บาท
โดยภายหลังการทำรายการบริษัท เด็มโก้ เอ็นเนอร์จี แอนด์ ยูทิลิตี้ จำกัด จะถือหุ้นในสัดส่วน 60%, บริษัท ดับเบิ้ลไนน์ กรีน จำกัด จะถือหุ้น 25%, นายอุดมศักดิ์ แก้วศิริ ถือหุ้น 5%, นางสาวปนัดดา เรืองอิ่ม ถือหุ้น 5% และนายเรืองศักดิ์ ทรัพย์โภค ถือหุ้น 5%

อย่างไรก็ตามการเข้าร่วมลงทุนในบริษัทจดทะเบียนดังกล่าวเป็นเพียงการเตรียมการเพื่อเข้าลงทุนในโครงการที่บริษัทจะยื่นเสนอการผลิตและจำหน่ายไฟฟ้า โครงการโรงไฟฟ้าชุมชนเพื่อเศรษฐกิจฐานราก (โครงการนำร่อง) หากภายหลังที่ได้รับสัญญาซื้อขายไฟฟ้แล้ว ทางบริษัทจะแจ้งข้อมูลการลงทุนที่แน่ชัดต่อไป